CELEX: E1997P0001
Language: da
Date: 1997-04-19 00:00:00
Title: Anmodning fra Oslo byrett om en rådgivende udtalelse fra EFTA-domstolen i sagen Fridtjof Frank Gundersen mod Oslo kommune, Oslo byretts beslutning af 22. april 1997 (Sag E-1/97)

Avis juridique important

|

E1997P0001

Anmodning fra Oslo byrett om en rådgivende udtalelse fra EFTA-domstolen i sagen Fridtjof Frank Gundersen mod Oslo kommune, Oslo byretts beslutning af 22. april 1997 (Sag E-1/97)  

EF-Tidende nr. C 282 af 18/09/1997 s. 0013 - 0013

Anmodning fra Oslo byrett om en rådgivende udtalelse fra EFTA-domstolen i sagen Fridtjof Frank Gundersen mod Oslo kommune, Oslo byretts beslutning af 22. april 1997 (Sag E-1/97) (97/C 282/10)Oslo byrett, Norge, har i sin beslutning af 22. april 1997, som indgik til EFTA-Domstolens justitskontor den 19. april 1997, anmodet denne om at afgive en rådgivende udtalelse i sagen Fridtjof Frank Gundersen mod Oslo kommune om følgende spørgsmål:1) Er der tale om »forskelsbehandling mellem statsborgere fra EF-medlemsstater og EFTA-stater« i strid med EØS-aftalens artikel 16, hvis en statsborger nægtes ret til at afsætte rødvin, hvidvin og rosévin i detailleddet med den begrundelse, at vin kun må sælges i detailleddet af et statsligt handelsmonopol, når øl med et alkoholindhold på under 4,75 volumenprocent (mellemstærkt øl) må sælges uden for handelsmonopolet af selskaber, som har fået en bevilling hertil fra kommunen?2) Hvis spørgsmål 1 besvares bekræftende, kan alkoholpolitik og/eller sundhedshensyn - først og fremmest ønsket om at begrænse adgangen til alkohol og alkoholforbruget - så lægges til grund for, at forskelsbehandlingen i afsætningen af vine og mellemstærkt øl som anført i spørgsmål 1 falder uden for anvendelsesområdet af EØS-aftalens artikel 16?3) a) Finder artikel 4 og/eller artikel 11 anvendelse på detailsalg af vin?b) Hvis spørgsmål 3, litra a), besvares bekræftende helt eller delvis, er forskelsbehandlingen i markedsføringen som omtalt i spørgsmål 1 så en overtrædelse af artikel 4 og/eller artikel 11?c) Hvis spørgsmål 3, litra b), besvares bekræftende helt eller delvis, kan alkoholpolitik og/eller helbredshensyn som omtalt i spørgsmål 2 så lægges til grund for anvendelse af den i EØS-aftalens artikel 13 nævnte undtagelsesregel?